Fundargerdir


 * Fagráð: Kennslu- og menntunarfræði**

Fagráðsfundur 10.11. 2006

Á fundi voru: Auður Torfadóttir, Erla Kristjánsdóttir, Gunnar Finnbogason, Hafþór Guðjónsson, Hafdís Guðjónsdóttir, Ingvar Sigurgeirsson, Kristín Jónsdóttir, Meyvant Þórólfsson, Salvör Gissurardóttir, Sigríður Pétursdóttir, Stefán Bergmann og Torfi Hjartarson.

Á dagskrá var að **fara yfir þær námskeiðslýsingar sem teknar hafa verið saman á síðustu fundum** (sjá í fundargerðum frá fundum 9. og 17. október).

Erla Kristjánsdóttir, formaður fagráðsins, reifaði málið og spurði hvort fólk vildi vinna þetta saman eða skipta í hópa. Hópurinn ákvað að vinna allur saman.

Miklar umræður urðu um námskeiðslýsingarnar og uppbyggingu nýs náms. Fram kom að sumum þætti vanta í lýsingarnar að fjallað yrði um óformlegt nám og um námssamfélög. Nefnt var að áríðandi væri að huga að hagnnýtum þáttum, eins og t.d. framsögn og lestri. Þá var nefnt raunfærnismat, sjálfsmat nemenda og að nemendur ynnu með gildi.

Þá urðum miklar umræður um útfærslur á mentorkerfi, heimaskólahugmyndir, fyrirkomulag vettvangsnáms, hlutverk leiðarbókar og náms- eða ferilmöppu (portfolio) sem gert er ráð fyrir að nemendur þrói í nýju kennaranámi. Talið var mikilvægt að skilgreina þessa þætti vel.

Varpað var fram hugmynd um að grunnnámskeið á námsleiðum (bláu kubbarnir) yrðu heilsársnámskeið. Bent var á að valnámskeið gætu orðið 2,5 einingar og því fallið vel á móti slíkum heilsársnámskeiðum.

Ákveðið var að setja niður vinnuhópa til að útfæra námskeiðin frekar:


 * 1) Námskenningar: **Meyvant,** Salvör, Hafþór og Erla.
 * 2) Inngangsnámskeið á námsleiðum (miðstig, unglingastig, framhaldsskóli og fullorðinsfræðsla: **Kristín**, Meyvant, Lilja, Hróbjartur, Halla og Jóhanna.
 * 3) Fagmennska og samvinna: **Lilja**, Gunnar Finnbogason og Halla.

Þau nöfn sem eru **feitletruð** eru þeir sem boða fundina og skulu þeir gæta þess að gefa öllum í fagráðinu kost á að taka þátt. Áríðandi er að þess sé gætt að námskeiðslýsingarnar séu gerðar í samræmi við það mát sem deildarforsetar hafa gefið út. Hugmyndin er að ljúka þessu verki 1. desember.

Dreift var punktum frá deildarforseta framhaldsdeildar um sérhæfingu í M.Ed.-námi haustið 2007. Ákveðið var að fresta umræðu um málið.

Næstu fundir verða í ofangreindum vinnuhópum.

Fundargerð: Ingvar Sigurgeirsson